b'\n_START_ARTICLE_\nKatedra za astronomiju, Beograd\n_START_PARAGRAPH_\nKatedra za astronomiju Matemati\xc4\x8dkog fakulteta Sveu\xc4\x8dili\xc5\xa1ta u Beogradu je jedina zasebna katedra u Srbiji na kojoj se prou\xc4\x8dava astronomija i astrofizika (astronomski smjerovi ili predmeti na drugim sveu\xc4\x8dili\xc5\xa1tima postoje relativno odskora). Godinom osnutka Katedre smatra se 1880, kada su usvojene izmjene i dopune tada\xc5\xa1njeg zakona o obrazovanju, kojima se propisuje da se na Velikoj \xc5\xa1koli (prete\xc4\x8di Sveu\xc4\x8dili\xc5\xa1ta) astronomija ima u\xc4\x8diti zajedno s meteorologijom. Na Katedri su od tog vremena predavali poznati srpski profesori: Milan Nedeljkovi\xc4\x87, \xc4\x90or\xc4\x91e Stanojevi\xc4\x87, Milutin Milankovi\xc4\x87, Vojislav Mi\xc5\xa1kovi\xc4\x87 i drugi. Na Katedri danas radi desetak nastavnika i suradnika. \xc5\xa0ef Katedre za astronomiju je Nade\xc5\xbeda Pejovi\xc4\x87. Na Katedri se izvode osnovne, diplomske (master) i doktorske studije. Odnedavno Katedra sudjeluje u europskom Erasmus mundus master programu Astromundus._NEWLINE_Skupa s Astronomskom opservatorijom u Beogradu, Katedra za astronomiju Matemati\xc4\x8dkog fakulteta Sveu\xc4\x8dili\xc5\xa1ta u Beogradu izdaje \xc4\x8dasopis na engleskom jeziku Serbian Astronomical Journal.'